LIETUVOS RESPUBLIKOS VALSTYBINIO PATENTŲ BIURO DIREKTORIUS

ĮSAKYMAS

DĖL FIRMŲ VARDŲ REGISTRACIJOS TAISYKLIŲ PAPILDYMO

2002 m. lapkričio 11 d. Nr. 105

Vilnius

Siekdamas pagerinti pareiškėjų aptarnavimą Valstybiniame patentų biure ir vadovaudamasis Lietuvos Respublikos firmų vardų įstatymo (Žin., 1999, Nr. 63-2060) 15 straipsniu,

1. Papildau Firmų vardų registracijos taisyklių VR/01/2000, patvirtintų Valstybinio patentų biuro direktoriaus 2000 02 29 įsakymu Nr. 28 (Žin., 2000, Nr. 24-641), 10 taisyklės 10.13 punkto antrąjį sakinį žodžiais „per tris darbo dienas“ ir visą šį punktą išdėstau taip:

„Jeigu pareikštas firmos vardas atitinka Įstatymo 4 ir 5 straipsnių reikalavimus, Firmų vardų skyriaus ekspertas priima sprendimą įregistruoti firmos vardą. Per tris darbo dienas firmos vardas įregistruojamas Firmų vardų registre ir išduodamas firmos vardo liudijimas, kuris išsiunčiamas pareiškėjui arba jo atstovui.“

2. Pavedu Juridiniam skyriui įsakymą paskelbti „Valstybės žiniose“ bei Valstybinio patentų biuro tinklapyje internete.

DIREKTORIUS	RIMVYDAS NAUJOKAS